Það er mjög auðvelt að stilla nöfn á verðum og töxtum í Manor eins og viki var að stuttlega í umfjöllun um að velja taxta og verð . Það eru vitaskuld margar leiðir að því að nefna taxta og verð en við mælum með nálgun sem gefist hefur best hjá okkar notendum í gegnum árin - að velja góð nöfn á taxta og verð . Skipta nöfnin máli ? Flestir eru sammála um að nöfn taxta skipti miklu máli . Viðskiptavinur þinn hefur í flestum tilvikum litla hugmynd um hve mikið vinnuframlag þarf í málið , þekkir ekki verkaskiptingu innan stofunnar , þekkir ekki hve langan tíma ýmsir þættir málsins taka eða hve marga starfsmenn stofunnar þarf að málinu . Viðskiptavinurinn fær hins vegar alltaf reikninginn sem þú vilt að hann borgi . Með réttum nöfnum á taxta gefst þér gott tækifæri til þess að fá reikninginn greiddan á gjalddaga / eindaga án athugasemda . Mikilvægt er að nýta tækifærið vel ! Hvað er taxti ? Besta dæmið um taxta er tímagjaldið þitt . Ef þú rukkar 20.000 kr. á tímann þá er það þinn taxti . Á sama tíma gæti aðstoðarmaður á stofunni rukkað 10.000 kr. á tímann . Hér er nokkur munur á tímagjaldi en verulegur munur á því sem verið er að kaupa ( geta , reynsla , menntun , ofl. ) svo vörurnar eru mjög ólíkar . Þegar þú stofnar taxta í Manor geturðu gefið honum nafn . Þau nöfn er svo sýnileg þegar þú skráir tíma í Manor og svo aftur sýnileg á reikningi sem fer til viðskiptavinar . Seldu það sem viðskiptavinurinn er að kaupa Langsamlega besta nálgunin í viðskiptum er að selja viðskiptavininum það sem hann vill kaupa . Þetta er mikilvægt . Ef viðskiptavinurinn heldur að hann sé að kaupa þjónustu ákveðins lögmanns þá er best að nota taxta fyrir þann lögmann sem ber nafn lögmannsins svo að viðskiptavinurinn sjái það skýrt á reikningi . Viðskiptavinurinn er þá alveg viss um hvað hann var að kaupa . Skoðum hér tvær ólíkar nálganir . Að velja gott nafn Hér sjáum við stofu sem valdi góð nöfn fyrir taxta og verð hjá sér í takt við það sem hún er að selja . Hér er mjög einfalt að sjá hvaða fólk vann að málinu , hve marga tíma hvert þeirra vann og hve mikið tíminn kostaði í hverju tilviki . Það má sjá hve mikill tími aðstoðarfólks féll til og að það sé á lægra verði . Að lokum er svo heildin tekin saman í samtölu . Mjög skýrt og einfalt . Að velja almennt nafn Ef þú ákveður að nota almennt nafn á alla taxa , svo sem Lögfræðiþjónusta , þá ertu að opna á mögulegar athugasemdir frá viðskiptavinum vegna reikninga þar sem þeir eru ekki vissir um hvað þeir voru að kaupa nákvæmlega . dæmi eru til þess að mál rati fyrir dómstóla vegna ágreinings um hver vann vinnuna . Í besta falli óskar viðskiptavinurinn eftir vinnuskýrslu þar sem niðurbrotið á upphæðum kemur fram í smáatriðum en í versta falli gerir hann ágreining um reikninginn þar sem hann taldi sig aðeins vera að kaupa vinnu af ákveðnum aðilum . Hér er dæmi um almennt nafn á reikningi . Engin smáatriði og bara sagt „ lögfræðiþjónusta “ og svo heildartölur . Í augum margra er fleiri spurningum ósvarað en svarað við að fá þennan reikning í hendur . Það getur tafið greiðslur , valdið því að þú þarft að gefa afslátt eða gera breytingar á reikninginum - sem allt veldur tekjutapi . Hvar stilli ég nafn verða og taxta ? Það er mjög einfalt að skrá nöfn á taxta . Þú ferð í Kerfisstjórn og svo Taxtar . Hvort þú breytir núverandi töxtum eða stofnar nýja fer eftir því hvernig þú vilt nálgast verkefnið . Enn ekki viss ? Prófaðu að horfa á reikningana tvo hér að ofan . Hvorn þeirra værir þú vissari um að greiða ? Hvortn væri auðveldara að útskýra fyrir yfirmönnum , bókara eða fjármálastjóra ? Í hvorum þeirra eru viss um að þú hafir fengið það sem þú pantaðir ? Þetta eru atriði til umhugsunar .